b'\n_START_ARTICLE_\nOssi Somma\n_START_PARAGRAPH_\nKaarlo Ossian "Ossi" Somma vuoteen 1936 Sulander (s. 28. tammikuuta 1926) on suomalainen kuvanveist\xc3\xa4j\xc3\xa4. H\xc3\xa4nen t\xc3\xb6it\xc3\xa4\xc3\xa4n on n\xc3\xa4hty useissa yksityis- ja yhteisn\xc3\xa4yttelyiss\xc3\xa4 sek\xc3\xa4 Suomessa ett\xc3\xa4 ulkomailla._NEWLINE_Somma opiskeli Taideteollisessa oppilaitoksessa ja Repin-instituutissa Leningradissa. H\xc3\xa4n debytoi Tampereella 1956 ja voitti Suomi-palkinnon vuonna 1996. Somma toimi 1970-luvun alusta l\xc3\xa4htien parikymment\xc3\xa4 vuotta opettajana Kankaanp\xc3\xa4\xc3\xa4n taidekoulussa ja t\xc3\xa4st\xc3\xa4 ajasta kaksi vuotta koulun virkaatekev\xc3\xa4n\xc3\xa4 rehtorina. Kankaanp\xc3\xa4\xc3\xa4n aikana syntyi kolmen taiteilijan Ars Sata -ty\xc3\xb6ryhm\xc3\xa4, johon ovat kuuluneet Somman lis\xc3\xa4ksi Pertti M\xc3\xa4kinen ja Reijo Paavilainen. Somman t\xc3\xb6it\xc3\xa4 on runsaasti julkisissa ja yksityisiss\xc3\xa4 kokoelmissa paitsi kotimaassa, my\xc3\xb6s ulkomailla kuten Moskovan nykytaiteen museossa sek\xc3\xa4 Patersonin museossa New Jerseyss\xc3\xa4. H\xc3\xa4n on suunnitellut my\xc3\xb6s mitaleita.'